**Et sjældent syn: ingen mænd i den nye bestyrelse**

**Teatret Zeppelin på Vesterbro i København har fået ny bestyrelse i forbindelse med en organisations-omlægning. Fem kvinder fra det danske kultur- og erhvervsliv besætter bestyrelsesposterne.**

Den nye teatersæson er godt i gang, og på Teatret Zeppelin har det været en ny start i mere end den sædvanlige forstand. Teatret er for nylig blevet omlagt fra forening til selvejende institution. I den forbindelse tiltrådte en ny, ekstern bestyrelse pr. 1. oktober 2017.

Det er en stående joke, at det typiske bestyrelsesmedlem er en erfaren og bestemt mand i sin bedste alder. Ligesom i resten af verden er der også i de danske erhvervsbestyrelser en tydelig overvægt af mænd. Det må siges at være et særsyn, men Teatret Zeppelin kan nu præsentere en bestyrelse udelukkende bestående af kvinder. De fem bestyrelsesmedlemmer er:

**Christina Krøll (formand)**  
Skuespiller, Producent, MPA, Co-Founder af Teaterbilletter.dk/Scenit.dk

**Katrine Vadstrup Harder (næstformand)**  
Studerende – Music Management på Rhythmic Music Conservatory

**Hannah Karina Mikkelsen**  
Skuespiller, fakir og Teaterleder af Teatret Masken.

**Lene Povlsen**  
Leder af Service Centre, Switchboard og Administration i Nordea.

**Johanne Eggert**  
Scenograf, [www.johanneeggert.com](http://www.johanneeggert.com)

**Den interne styrelse bliver til ekstern bestyrelse**  
Bestyrelsen erstatter teatrets interne styrelse, som bestod af Mie Brandt og Jan Grube Christiansen, som også sidder i teatrets ledelse, samt Torben Vadstrup, der i mange år har været fast skuespiller på teatret, indtil han sidste år gik på efterløn.

Teatret Zeppelins ledelse får i bestyrelsesmedlemmerne også erfarne sparringspartnere med fingeren på pulsen inden for scenekunst, kultur, økonomi, strategisk ledelse og event management. Det er fem formående kvinder, som fremover sætter den overordnede kurs for Teatret Zeppelin.

Teatrets ledelse består fortsat af Kunstnerisk leder Mie Brandt, Administrations- og økonomileder Jan Grube Christiansen og PR-chef og produktionskoordinator Lasse Frank.

**Om Teatret Zeppelin**  
Teatret Zeppelin er et lille storbyteater i Københavns Kommune. I mere end 20 år har teatret lagt gulv til et væld af unikke, medrivende og anmelderroste familieforestillinger i fuld størrelse – dvs. med scenografi, lys, lyd og virkemidler som på de større scener, men med intimiteten og respekten for publikum holdt i hævd.  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
**Link og billede:** [www.zeppelin.dk/bestyrelsen](http://www.zeppelin.dk/bestyrelsen) / Mere info, **kontakt**: Lasse Frank, tlf. 22301964 / [lasse@zeppelin.dk](mailto:lasse@zeppelin.dk)